लालच बिरवामा एक्‍कौ बइर नाइ रहय। बिरवाकय निचे एक गिरा रहय। बइरपर गन्दा परा रहय। भरोसे बइर देख्तय लल्चाय गा।
इधर उधर देखिन कोइ नाइ रहाय। पोछपाछकय खाइिलहिन। गांवमा लौटकय आवा। हल्‍ला सुनिन गावमा नाच है। घरे आएके अम्मासे कहिन।
सन्झाकय खाना जल्दी बनाय दिहो। आज नाच देखेक् जइबे। जब भरोसे गए नाच देखे। नाच शुरू रहय।
नाचयवाली जब गाना शुरू करिस। हमतौ कह देबे, हमतौ कह देबे। भरोसे गाना सुनकय गय डराय।
जेबेस झट्से पैसा निकालिन।
शानसे दिहिन पकराय। नाचयवाली पैसा पाइकय फिर वही गाइस। हमतौ कहि देबे, हमतौ कहि देबे।
भरोसे बेर बेर पैसा देइ लागे।
ऊ बेर बेर गाना गावे लागी। उ सोचिस गाना निक लागत है।
भरोसे सोचे सब जान न जाय।
जेबेक पैसा खतम होइ लाग। चिन्ता बाढय लाग। अब का करय हैरान होइगय।
नाचय वाली बेरबेर वही गाना गावे। जब पैसा खतम होइगवा। अब भरोसे का करय।
भरोसेक पैसा देत देखकय।
गाव वाले होइगय हैरान। उन्कय अम्माका खबर भेज्वाइन। ﻿
अम्मा जब इ सुनिन। डन्डा लेइकय दौडिन। भरोसे अम्माकय देखकय गए बहुत डराय।
जयसै नाचयवाली गाना फिर गाइस। भरोसे जोरसे चिल्‍लाय कय कहिन। जाओ कहदौ हम नाइ डराइत हय।
एक्‍कै बइरया तो पोछकय खाएरहन। बेर बेर कहात हो। हमतौ कहदेबे कहदेबे। जाव कहदो अब नाइ डराइत हन।
अबतौ सब कोइ जानगवा गा।
लालच ना करेक चाही। लालच बुरी बात है।
लालचसे दुर रहायक चाही।